Pasanikët e mëdhenj nga e gjithë bota ndihmojnë ekonominë e Londrës
Përveç blerësve tradicionalë nga Lindja e Mesme dhe Rusia, Londrës po i shtohen edhe investitorë të rinj
Si shumia e qyteteve të botës, Londra u godit rëndë nga recesioni i fundit global.Megjithatë një pjesë e shoqërisë vazhdon të krenohet me paranë e vet. Kryeqyteti britanik është parajsë për super të pasurit e botës dhe pas një zbrapseje dy vjeçare, ata po rikthehen me furi. Trevor Abrahamson është i specializuar për të ndihmuar të pasurit e botës që të blejnë pasuri në Londër, si për shembull një vilë 14 milion dollarëshe në lagjen e të pasurve Hampstead. Kjo pasuri e Londrës po tërheq vemendjen e njerëzve të pasurve. Një apartament luksoz u shit kohët e fundit për një shifër rekord prej 220 milion dollarësh. Ndërsa identiteti i shitësit mbahet sekret, agjentët imobiliarë njoftojnë se bëhet fjalë për pronarë shumë të pasur nga Lindja e Mesme dhe Nigeria. Një godinë është ndërtuar me xhama kundër plumbit, me sistem ajrosjeje kundër helmimit dhe me një dhomë paniku, pajisje këto që tërheqin blerësit e huaj, të cilët kërkojnë siguri të tilla shtesë. Ajo ka edhe një tunel nën tokë, që e lidh me hotelin Mandarin Oriental aty pranë, ku stafi është i disponueshëm gjithë kohën. Madje mes dyqaneve janë edhe ato luksoze Harrods dhe Harvey Nichols. Trevor Abrahamson thotë se përveç blerësve tradicionalë nga Lindja e Mesme dhe Rusia, Londrës po i shtohen edhe investitorë të rinj. Një studim i fundit lidhur me artikujt luksozë në Londër bën fjalë për një ngritje të çmimeve për herë të parë që nga viti 2007. Ronnie Armist, zyrtar i lartë i kompanisë konsulente për investimet, Stonehage, e cila kreu studimin, thotë se rënie e vlerës së monedhës britanike luan një rol të madh. Në botën konkuruese për pasuri, kjo mund të jetë trofeja e fundit. Regent Street është një prej zonave me dyqanet më të famshëm të Londrës dhe pronarët Crown Estates e kanë vënë në shitje: Çmimi total rreth 2.5 miliardë dollarë. Njoftohet se fonde të ndryshme qeveritare, përfshirë edhe një i kontrolluar nga familja mbretërore e Katarit, ia kanë vënë syrin kësaj oferte.